# Decret 168/1986, de 29 de desembre, del Consell de la Generalitat Valenciana, pel qual s'aprova la denominació en bilingüe del Municipi de Benicàssim, en valencià i Benicasim en castellà

L'Ajuntament de Benicàssim (Castelló), en sessió celebrada el dia 31 de juliol de 1986, acordà, amb la majoria absoluta legal suficient, aprovar el canvi del nom actual del Municipi per la forma bilingüe Benicàssim en valencià i Benicasim en castellà, incoant-ne expedient en el qual es complien tots els tràmits que preveu el Decret 74/1984, de 30 de juliol, del Consell de la Generalitat Valenciana, que regula el procediment per a l'alteració del nom dels Municipis.
El Gabinet d'Ús i Ensenyament del Valencià de la Conselleria de Cultura, Educació i Ciència, segons que preceptua l'article quart del susdit Decret 74/1984, de 30 de juliol, emeté informe favorable per a aquest canvi de denominació.
La competència per a conéixer i, si pertoca, aprovar l'alteració de toponímia sol·licitada és atribució del Consell de la Generalitat Valenciana, d'acord amb el que estableix l'article 15.1 de la Llei de la Generalitat Valenciana 4/1983, de 23 de novembre, reguladora de l'Ús i Ensenyament del Valencià, en relació amb l'article tercer, paràgraf 2 del Decret del Consell 74/1984, de 30 de juliol.
En atenció d'aquests motius, vist l'expedient instruït per l'Ajuntament de Benicàssim per a l'alteració de la denominació actual per la forma bilingüe de Benicàssim en valencià i Benicasim en castellà, d'acord amb la proposta elevada pel Conseller d'Administració Pública en què acredita el compliment de les prescripcions exigides per la legislació vigent, amb la deliberació prèvia del Consell en reunió del dia 29 de desembre de 1986,
Article únic L'actual Municipi de Benicàssim (Castelló) adoptarà la forma bilingüe per a la denominació oficial de Benicàssim en valencià, i Benicasim en castellà. Les referències que al nom antic haguessen fet els òrgans de l'Estat o altres organismes públics, s'entendran fetes, en endavant, a la nova denominació.
València, a 29 de desembre de 1986.
El Conseller d'Administració Pública, VICENT SOLER I MARCO

## Decrets que regulen l'alteració dels topònims valencians

* Decret 74/1984, de regulació de l'alteració del nom dels municipis valencians
* Decret 58/1992, de regulació de l'alteració del nom dels municipis valencians

## Enllaços relacionats amb el decret i el municipi

* La publicació del decret al Diari Oficial de la Generalitat Valenciana, DOGV
* El municipi de Benicàssim a la Viquipèdia
* La pàgina web de l’Ajuntament de Benicàssim

## Enllaços diversos

* Llista dels municipis del País Valencià
* Llista dels municipis del País Valencià que han adaptat el topònim en valencià
* Llista dels municipis del País Valencià que tenen el topònim oficial diferent de la forma tradicional en valencià
* Llista dels decrets que oficialitzen els topònims en valencià
* Llista de l'Acadèmia Valenciana de la Llengua dels municipis valencians
* Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
* Llei d'ús i ensenyament del valencià
* Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV